**Søknad om redusert foreldrebetaling i barnehage fra høst 2024**

Vi oppfordrer foresatte om å sende søknad om redusert foreldrebetaling for barnehageåret 2024/25, med oppstart 1.august, så snart som mulig.

**Frist for søknad for å få redusert pris fra 1.august er 15.juni.**

Søknader som kommer inn etter denne fristen, vil få vedtak fra september måned.

**Slik søker du:**

Alle søker ved å logge seg inn i «**Visma Flyt Barnehage»**. Det ligger link til Foresattportalen i appen Visma Min Barnehage.

Det ligger også link til Visma Flyt Barnehage på [www.lier.kommune.no](http://www.lier.kommune.no).

Dersom noen foreldre ikke har bank-ID, så ta kontakt med Oppvekst i Lier kommune.

**Om regelverket:**

Pris for oppholdsbetaling reduseres fra 3.000 kr per måned til 2.000 kr per måned fra august 2024.

Ingen familier skal måtte betale mer enn 6% av sin brutto inntekt for en barnehageplass. Dette betyr at familier (en husholdning) med en samlet brutto inntekt på mindre enn 366 667 kr kan søke om redusert betaling i barnehage. I tillegg har man krav om «gratis kjernetid» for barn som er 2-5 år. Kravet til inntekt for å få gratis kjernetid er at denne samlet må være under 642 700 kr.

Det må søkes på nytt fra hvert barnehageår!

Søknad må gå til den **kommunen hvor barnet er folkeregistrert**, og foresatt som søker må bo på samme adresse som barnet.

**Dokumentasjon av inntekt;** Det blir innhentet inntektstall fra skattemyndighetene, så det er ikke nødvendig å legge ved dokumentasjon for inntekt. Unntaket er dersom familien har en varig nedgang eller økning i husholdningens inntekt i inneværende år, eller om familien nylig har kommet til Norge og derfor ikke har skattemelding. Da legges annen dokumentasjon ved søknaden, f.eks. de siste 3 måneders lønnsslipper eller skattepliktig inntekt fra NAV.

Mvh.

Lier kommune, ved Oppvekst.